ගෙවල් ගිනි ගත් මන්ත්රීලාට කෝටි 105ක්
රටේ පැවැති අර්බුදකාරී වාතාවරණයේ දී පාර්ලිමේන්තු මන්ත්රීවරුන්ගේ පෞද්ගලික දේපළවලට සිදු වූ හානි සම්බන්ධයෙන් පාර්ලිමේන්තු මන්ත්රීවරු 41 දෙනකු සඳහා රුපියල් එකසියපන් කෝටි තුන්ලක්ෂ තිස්නම දහස් හයසිය විසිහයක මුදලක් 1050339626 වන්දි වශයෙන් ගෙවා ඇති බව ජාතික විගණන කාර්යාලය මගින් නිකුත් කර ඇති නවතම වාර්තාවක සඳහන් වේ රාජ්ය පරිපාලන ස්වදේශ කටයුතු පළාත් සභා හා පළාත් පාලන අමාත්යාංශය වෙත ලද පරිපූරක අයවැය ඇස්තමේන්තු ප්රතිපාදන මගින් මෙකී පාර්ලිමේන්තු මන්ත්රීවරුන් 41 දෙනා සඳහා මෙම වන්දි මුදල ගෙවා ඇති බව ද විගණන වාර්තාවේ සඳහන් වේ 2022 මාර්තු මස 31 දා සිට 2022 ජුලි මස 31 දා දක්වා කාලයේ දී රටේ පැවැති අරගලය හේතුවෙන් මන්ත්රීවරුන්ගේ නිවාස හා දේපළවලට හානි සිදුවී තිබුණි රජයේ සිට විපක්ෂයට එක්වූ මන්ත්රීවරුන්ගේ නිවාසවලට හා දේපළවලට සිදුවී ඇති හානි තක්සේරු කිරීමේ දී අඩුවෙන් තක්සේරු කර ඇති බව එම මන්ත්රීවරු සඳහන් කරති මෙම තොරතුරු අනාවරණය වන්නේ මුදල් ආර්ථික ප්රතිපත්ති අමාත්යාංශය මගින් නිකුත් කර 2023 වර්ෂයට අදාළව අවසාන අයවැය තත්ත්වය පිළිබඳ වාර්තාවට ඇතුළත්ව ඇති විගණන වාර්තාවේය ලලිත් චාමින්ද